Көрүү чекити –

Көрүү чекити – атайын мааниде – көзгө көрүнгөн жана сүрөттөлүп жаткан предметтерге карата байкоонун (тагыраак айтканда – байкоочунун көзүнүн) ордун аныктаган перспективанын маанилүү термини. К. ч-деги өзгөрүүлөр практикада абдан маанилүү, себеби алар предметти жакын жерден тике, чоң аралыкта же өтө бийиктен караганда көрүнгөн айырмачылыктарды аныкташат. Жердин үстүндө жайгашкан эң жапыз К. ч-нин перспективалык натыйжасын кээде бака перспективасы деп аташат.

 Колдонулган адабияттар 
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Категория:Кыргыз сүрөт исскуствосу